สวัสดีค่ะอยากสอบถามว่าเด็ก3เดือนแล้วค่ะ ถ่ายเป็นน้ำวันล่ะ4-5ครั้ง อยากถามว่าน้องมีอาการผิดปกติไหมค่ะ แต่น้องก็แข็งแรงดี แต่แม่ก็ไม่สบายใจ หลังจากน้องนอนหรือกินนมแม่น้องก็จะถ่ายทุกครั้งอยากสอบถามคุณส่าน้องผิดปกติอะไรไหมค่ะ
สวัสดีค่ะ ทารกที่ทานนมแม่ จะถ่ายอุจจาระบ่อยกว่าทารกที่ทานนมผง โดยในช่วง 1-4 เดือนแรก อาจถ่ายบ่อยได้ถึงวันละ 10 ครั้ง ลักษณะของอุจจาระมักมีสีเหลือง หรือสีเหลืองออกเขียว หรืออกสีน้ำตาลก็ได้ เนื้ออุจจาระจะออกนิ่มจนถึงเหลวได้ แต่จะไม่เป็นแบบน้ำใสดังนั้นหากน้องถ่ายวันละ 4-5 ครั้งมานานแล้ว เนื้ออุจจาระออกเหลวๆ ข้นๆ คล้ายโยเกิรต์ แต่ไม่ถึงกับเป็นน้ำ และไม่มีเลือดหรือมูกปนในอุจจาระ และน้องสามารถทานตามปกติ ไม่มีไข้ ไม่มีอาการท้องอืด ไม่มีอาการร้องไห้ งอแงผิดปกติ ก็ถือว่าปกติดีค่ะ